અમેરિકાના સર્વિંગ અને રિટાયર્ડ ઈન્ટેલીજન્સ ઓફિસર્સનો દાવો છે કે રશિયા અને ચીનના જાસૂસ રાષ્ટ્રપતિ ડોનાલ્ડ ટ્રમ્પના પર્સનલ ફોન કોલ્સ સાંભળે છે. ટ્રમ્પના નજીકના લોકોની માનીએ તો તેમના પર્સનલ કોલ્સ સુરક્ષિત નથી. આ કારણે ટ્રમ્પને હાલમાં વ્હાઈટ હાઉસ સ્થિત લેન્ડલાઈન ફોનનો ઉપયોગ કરવો પડી રહ્યો છે. ટ્રમ્પે પોતાનો આઈફોન ઉપયોગ ન કરવાનો પણ ઈનકાર કરી દીધો છે. અમેરિકી ઈન્ટેલીજન્સ રિપોર્ટની માનીએ તો આઈફોન પર જ્યારે પણ ટ્રમ્પ જૂના દોસ્તો સાથે કોઈ વાત કરે તો રશિયા અને ચીનના કાન તેમની દરેક વાત પર રહે છે.